47 Hemia tok we Jehova i givim long profet ya Jeremaea, long saed blong ol man Filistia,+ bifo we Fero i spolem Gasa.2 Hemia samting we Jehova i talem, i se:“!Yu luk! Ol wota oli aot long not, oli stap ron i kam.Bambae i kam wan bigfala wota we i ron strong.Mo bambae i kavremap gud kantri ya mo evri samting we i stap long hem,Taon ya mo olgeta we oli stap laef long hem.Bambae ol man oli singaot bigwan,Mo evriwan we i laef long graon ya bambae oli krae bigwan.3 Mo from noes blong ol leg blong ol man hos blong hem we oli stap resis i kam,Mo noes blong ol wo jariot blong hemMo from noes blong ol wil blong hem,Ol papa bambae oli no wantem nating blong tanemraon from ol boe blong olgeta,From han blong olgeta i ded.4 From dei ya we i stap kam, bambae i distroem olgeta man Filistia.+Bambae i finisim olgeta kantri we oli stap yet, we oli stap sapotem Taea+ mo Saedon.+From Jehova bambae i distroem ol man Filistia,Hemia ol man blong aelan ya Kafta* we oli stap yet.+5 Gasa bambae i kam bolhed.*Ol man oli satem maot blong Askelon finis.+Yu smol haf, we yu stap long levelples* blong olgeta?Bambae yu gohed blong katkatem yu wan gogo kasem wetaem?+6 !Ah! !Naef blong faet blong Jehova!+?Bambae yu no save stap kwaet gogo kasem wetaem?Yu gobak long paos blong yu.Yu spel mo yu stap kwaet.7 ?Bambae hem i stap kwaet olsem wanemTaem Jehova i givim finis wan oda long hem?Hem i go blong agensem Askelon mo ples ya klosap long solwota,+Yes, oli sanem hem i go long ples ya nao.”
tpi_Latn